**ELŐTERJESZTÉS**

****

**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2024 JANUÁR 15-I NYILVÁNOS ÜLÉSÉRE**

**TÁRGY:**

**BALATONKERESZTÚRI KÖZÖS ÖNKORMÁNYZATI HIVATAL KÖZTISZTVISELŐINEK**

**2024. ÉVI TELJESÍTMÉNYKÖVETELMÉNYEK ALAPJÁT KÉPEZŐ KIEMELT CÉLOK MEGHATÁROZÁSÁRÓL**

**ELŐADÓ:**

**TAKÁCSNÉ DR. SIMÁN ZSUZSANNA**

**JEGYZŐ**

**Előterjesztés**

**Készült:** Balatonmáriafürdő Község Önkormányzati Képviselő-testületének 2024. január 15-ai nyilvános testületi ülésére

**Tárgy:** Balatonkeresztúri Közös Önkormányzati Hivatal köztisztviselőinek 2024. évi teljesítménykövetelmények alapját képező kiemelt célok meghatározásáról

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (továbbiakban Kttv.) 130. §-a értelmében a kormánytisztviselő (köztisztviselő) munkateljesítményét a munkáltatói jogkör gyakorlója mérlegelési jogkörében eljárva írásban értékeli (teljesítményértékelés).

A közszolgálati egyéni teljesítményértékelésről szóló 10/2013. (I.21.) Korm. rendelet alapján a stratégiai egyéni teljesítménykövetelmény a szervezet stratégiai célkitűzéséből lebontott egyéni feladat, amelynek teljesítésével a közszolgálati tisztviselő a stratégiai célok elérésére a munkavégzése során befolyással lehet, és amellyel elő tudja mozdítani a szervezet eredményes és hatékony munkáját.

A teljesítményértékelés lényege a köztisztviselő teljesítményének folyamatos figyelemmel kísérése, mérése, célja pedig, hogy a közszolgálati jogviszonyban állók mind magasabb szakmai színvonalon, hatékonyabban lássák el igazgatási tevékenységüket. Ez a cél csak akkor érhető el, ha valamennyi köztisztviselő megismeri, elfogadja és támogatja a helyi önkormányzat szándékait, célkitűzéseit.

Az így megfogalmazott célok az önkormányzat működésére, a közigazgatási ügyek döntésre való előkészítésével és végrehajtásával kapcsolatos feladatok ellátására, a megfogalmazott feladatok végrehajtására terjednek ki.

Az értékelés és minősítés központi rendszerben (TÉR) történik. A jegyző esetében Balatonkeresztúr Község Polgármestere, a köztisztviselők tekintetében a jegyző az értékelést és minősítést elvégezte.

A személyi irat részét képező dokumentumokat a munkavállalók átvették.

A fenntartó önkormányzatok Képviselő-testületeinek évente meg kell határoznia a Közös Önkormányzati Hivatal stratégiai célkitűzéseit, amely a köztisztviselők egyéni teljesítménykövetelményeinek és teljesítményértékelésének alapját jelenti.

Fentiek figyelembevételével teszek javaslatot mind három fenntartó Önkormányzat Képviselő-testülete számára a Közös Önkormányzati Hivatal 2024. évi stratégiai céljainak meghatározására.

**Balatonkeresztúr, 2024. 01. 10.**

Takácsné dr. Simán Zsuzsanna sk.

jegyző

**DÖNTÉSI JAVASLAT**

**Balatonberény Község Önkormányzat Képviselő-testületének   
Balatonkeresztúr Község Önkormányzat Képviselő-testületének**

**Balatonmáriafürdő Község Önkormányzat Képviselő-testületének**

**…/2024.(I.. ….) határozata**

**a 2024. évi köztisztviselői teljesítménykövetelmények alapját képező kiemelt célokról**

1. Balatonkeresztúri Közös Önkormányzati Hivatal köztisztviselőinek 2024. évi teljesítménykövetelmények alapját képező kiemelt céljait a következők szerint határozza meg:
2. **Az önkormányzatokra vonatkozó átfogó célkitűzések:**

* A fenntartó önkormányzatok képviselő-testületei és bizottságai munkájának hatékony segítése, az ülések előkészítése, a döntésekhez szükséges információkbiztosítása.
* Infrastruktúra és gazdaságfejlesztést célzó pályázati, beruházási lehetőségek feltárásában való közreműködés, pályázatok előkészítésében, elszámolásában való közreműködés.
* Energiaracionálázási intézkedések végrehajtása.
* Az elektronikus ügyintézés minél szélesebb körben történő alkalmazásának elősegítése, a működtetéséhez szükséges technikai és jogi feltételek minél szélesebb körű biztosítása
* A csökkent hivatali létszámmal is az eddig megszokott magas színvonalon ellátni a hivatalban keletkező feladatokat.

1. **Az egyes, önkormányzatok által ellátott feladatokra, tevékenységekre vonatkozó célkitűzések:**

* Az Önkormányzat 2024. évi költségvetésének végrehajtása során a szabályszerűség, célszerűség, hatékonyság és takarékos gazdálkodás biztosítása.
* A köztisztviselők feladataikat határidőben, a jogszabályoknak megfelelően, szakszerűen lássák el.
* Önkormányzati rendeletek hatályosulásának folyamatos vizsgálata a jogszabályi és az élethelyzetek változása kapcsán.

1. **Az önkormányzati feladatellátást segítő tevékenységekre vonatkozó célkitűzések:**

* A pénzügyi – gazdálkodási tevékenység naprakész legyen, megfelelő információt nyújtson a döntéshozók számára.
* A helyi adók kivetése, a hátralékok kimutatása és átadásra behajtásra a Nemzeti Adó és Vámhivatalnak. Általában a helyi adók beszedésére, felderítésére fokozott figyelem fordítás.
* Az önkormányzati honlap adattartalmának folyamatos bővítése, a lakosság tájékoztatása és segítése érdekében a hatósági ügyintézést támogató új, korszerű nyomtatványok és ügyintézési ügymenetek ismertetésével.
* A hatósági ügyek intézése során a szakszerűség, jogszerűség biztosítása, az eljárási határidők betartása.

1. **Eseti célkitűzések**

* Az új jegyző beilleszkedésének, jó munkahelyi közösség, magas szintű önkormányzati kapcsolatok kialakításának elérése a hatékonyság megtartása érdekében
* A 2024. évi önkormányzati és Európai Parlamenti Választásokban való maximális teljesítménnyel való közreműködés
* A választásokat követő szervezeti változások szervezési és adminisztrációs tevékenységeinek zökkenőmentes végrehajtása
* Új hivatali dolgozó beilleszkedésének elősegítése

1. A képviselő-testület felkéri a jegyzőt, hogy az Önkormányzati Hivatal köztisztviselői 2024. évi egyéni teljesítménykövetelményeinek meghatározásáról intézkedjen.

Határidő: 2024. január 31.

Felelős: Takácsné dr. Simán Zsuzsanna jegyző

c.) A jegyző 2024. évi egyéni teljesítménykövetelményeinek meghatározásáról Balatonkeresztúr Község Polgármestere gondoskodik.

Határidő: 2024. január 31.

Felelős: Kovács József polgármester